ΓΡΑΠΤΗ ΕΡΩΤΗΣΗ E-3599/02

υποβολή: Camilo Nogueira Romn (Verts/ALE) προς την Επιτροπή

(13 Δεκεμβρίου 2002)

Θέμα: Αποκατάσταση των αλιευτικών πόρων της Γαλικίας μετά την καταστροφή του Prestige

Τι έκτακτα μέτρα προβλέπει η Επιτροπή για την ενίσχυση της αποκατάστασης των αλιευτικών πόρων στις ακτές της Γαλικίας που επλήγησαν από την καταστροφή του Prestige;

Απάντηση του κ. Fischler εξ ονόματος της Επιτροπής

(6 Φεβρουαρίου 2003)

Το Συμβούλιο ενέκρινε στις 20 Δεκεμβρίου 2002 κανονισμό για τη θέσπιση ειδικού μέτρου με στόχο τη προώθηση της αποκατάστασης των αλιευτικών πόρων και των εγκαταστάσεωνδατοκαλλιέργειας που επλήγησαν από την πετρελαιορύπανση που προκλήθηκε από το δεξαμενόπλοιο Prestige(1).

Ο κανονισμός αυτός του Συμβουλίου θεσπίζει έκτακτα μέτρα στήριξης για τα πρόσωπα και τις επιχειρήσεις που δραστηριοποιούνται στον τομέα της αλιείας, της οστρακοκαλλιέργειας και τηςδατοκαλλιέργειας των ισπανικών παράκτιων ζωνών που επλήγησαν από την ρύπανση πετρελαίου που προκλήθηκε από το δεξαμενόπλοιο Prestige.

Τα μέτρα αυτά στήριξης αποσκοπούν:

- στη χρηματική αποζημίωση των προσώπων και των ιδιοκτητών επιχειρήσεων λόγω της προσωρινής διακοπής των δραστηριοτήτων τους,

- στη χορήγηση ενίσχυσης για την αντικατάσταση των αλιευτικών εργαλείων,

- στη χορήγηση ενίσχυσης για τον καθαρισμό, την επισκευή και την ανακατασκευή των εγκαταστάσεων οστρακοκαλλιέργειας καιδατοκαλλιέργειας,

- στη χορήγηση χρηματικής αποζημίωσης για την αντικατάσταση των αποθεμάτων των μαλακοστράκων.

Επιπροσθέτως, ο κανονισμός αυτός προβλέπει ορισμένες παρεκκλίσεις από τα κριτήρια τα οποία πρέπει να πληρούν οι δαπάνες προκειμένου να δικαιούνται συγχρηματοδότηση του χρηματοδοτικού μέσου προσανατολισμού της αλιείας (ΧΜΠΑ) στο πλαίσιο του κανονισμού (ΕΚ) αριθ. 2792/99 του Συμβουλίου, προκειμένου να διευκολυνθεί και να επισπευσθεί η χορήγηση ενίσχυσης στα θύματα της ρύπανσης(2).

Ο κανονισμός αυτός εξουσιοδοτεί επίσης την αποδέσμευση συμπληρωματικών πιστώσεων (30 εκατ. ευρώ) του πλαισίου της ενίσχυσης που προβλέπεται από τον κανονισμό (ΕΚ) αριθ. 2561/2001 του Συμβουλίου, για την προώθηση της μετατροπής των στόλων οι οποίοι εξαρτώντο ακόμη μέχρι το 1999, από την αλιευτική συμφωνία με το Μαρόκο(3).

Η Επιτροπή παρακαλεί επίσης το Αξιότιμο Μέλος του Κοινοβουλίου να ανατρέξει στις απαντήσεις που έδωσε στις γραπτές ερωτήσεις του E-3362/02(4) και 3593/02(5), καθώς επίσης και στην απάντηση που δόθηκε στη γραπτή ερώτηση E-3632/02(6) του κ. Sanchez Garcia, έτσι ώστε να μπορεί να έχει μία σφαιρική αντίληψη των πρωτοβουλιών που έλαβε η Επιτροπή και των διαφόρων μέτρων που ενδεχομένως να εφαρμοσθούν μετά το ναυάγιο του δεξαμενοπλοίου Prestige.

(1) Κανονισμός (ΕΚ) αριθ. 2372/2002 του Συμβουλίου της 20ης Δεκεμβρίου 2002, για τη θέσπιση ειδικών μέτρων με στόχο την αποζημίωση των αλιέων και των κλάδων της οστρακοκαλλιέργειας καιδατοκαλλιέργειας της Ισπανίας που επλήγησαν από την ρύπανση πετρελαίου λόγω του ναυαγίου του Prestige, ΕΕ L 358 της 31.12.2002.

(2) Κανονισμός (ΕΚ) αριθ. 2792/1999 του Συμβουλίου της 17ης Δεκεμβρίου 1999, για τον καθορισμό των λεπτομερειών και των όρων των διαρθρωτικών ενεργειών της Κοινότητας στον τομέα της αλιείας, ΕΕ L 337 της 30.12.1999.

(3) Κανονισμός (ΕΚ) αριθ. 2561/2001 του Συμβουλίου της 17ης Δεκεμβρίου 2001, για την προώθηση της μετατροπής των στόλων οι οποίοι εξαρτώντο ακόμη μέχρι το 1999, από την αλιευτική συμφωνία με το Μαρόκο, ΕΕ L 344 της 28.12.2001.

(4) βλέπε σελίδα 85.

(5) βλέπε σελίδα 110.

(6) βλέπε σελίδα 120.